Glass Onion: A Knives Out Mystery

Glass Onion: A Knives Out Mystery var en amerikansk film fra 2022 regissert av Rian Johnson, med manus skrevet av Rian Johnson og Ram Bergman.

Filmen var en oppfølger til Knives Out fra 2019, med Daniel Craig som gjentar sin rolle som mester-detektiven Benoit Blanc. Andre hovedroller spilles av Edward Norton, Janelle Monáe og Jessica Henwick. Filmen hadde premiere under Toronto internasjonale filmfestival den 10. september 2022, og hadde kino-premiere i USA den 23. november 2022.

Handling 
Under Covid-19-pandemien i mai 2020, arrangerer Miles Bron - milliardær og med-grunnlegger av teknologi-selskapet Alpha - et mordmysterie-spill ved Glass Onion, herskapshuset hans som ligger på en privat øy i Hellas. Han inviterer fem venner: vitenskapsmann Lionel Toussaint, guvernør Claire Debella fra Connecticut, den kontroversielle mote-designeren og modellen Birdie Jay, streamer Duke Cody, og den avsatte med-grunnleggeren Cassandra "Andi" Brand fra Alpha. De fem vennene får levert en pusleboks som de må tyde for å finne invitasjonen inni boksen. De fem personene reiser til Miles sin øy, sammen med Birdies assistent Peg og Dukes kjæreste Whisky. Den kjente detektiven Benoit Blanc slutter seg også til dem. Selv om Miles sier at han ikke inviterte Blanc, lar han Blanc bli, i den tro at en annen gjest hadde sendt Blanc en invitasjon som en spøk.

Før middag viser Miles frem sine verdifulle skulpturer av glass, samt Mona Lisa, som han har fått låne fra Louvre. Miles avslører også at herskapshuset er drevet av "Klear" som er et hydrogen-basert alternativt drivstoff som Alpha skal lansere, til tross for Lionel og Claires bekymringer om at stoffet fremdeles er uprøvd og kan være farlig. Blanc løser Miles spill umiddelbart, og advarer Miles privat om at gjestene hans har motiver for å drepe ham. Etter en krangel med resten av gruppen, stormer Andi av gårde. Duke dør etter å ha drukket av Miles sitt glass, og resten av gruppen mistenker Andi for å ha planlagt å forgifte Miles. Politiet blir tilkalt, men de rekker ikke frem til øya før i morgen tidlig.

Etter at gruppen oppdager at Dukes pistol mangler, forsvinner elektrisiteten på eiendommen. I mørket finner Blanc igjen Andi, men en usett gjerningsperson skyter henne. Blanc samler gruppen, og kunngjør at han har løst drapet på Andi. Et utvidet tilbakeblikk viser at Andi faktisk døde en uke tidligere, tilsynelatende av selvmord. Men tvilling-søsteren Helen ønsket at Blanc skulle undersøke saken. Hos Alpha hadde Andi stoppet videre utvikling av Klear på grunn av dens farlige egenskaper, så Miles fikk henne fjernet fra stillingen som administrerende direktør.

Skuespillere 
 Daniel Craig som Benoit Blanc, en privatdetektiv
 Edward Norton som Miles Bron, en billionær
 Janelle Monáe som Helen Brand / Andi Brand, tvilling-søstre
 Kathryn Hahn som Claire Debella. Guvernør i Connecticut, som ønsker å bli valgt til USAs senat
 Leslie Odom Jr. som Lionel Toussaint, vitenskapsmann ved Miles sitt selskap
 Kate Hudson som Birdie Jay. Tidligere supermodell og mote-designer på Manhattan.
 Dave Bautista som Duke Cody. En videospill-streamer og aktivist på Twitch og YouTube
 Jessica Henwick som Peg, Birdies assistent
 Madelyn Cline som Whiskey, Dukes kjæreste og assistent
 Noah Segan som Derol, opptrådte også i Knives Out som Wagner.
 Jackie Hoffman som Ma, moren til Duke
 Dallas Roberts som Devon Debella, Claires ektemann

Referanser

Eksterne lenker 
 
 

Filmer fra 2022
Engelskspråklige filmer
Oppfølgerfilmer
Mysteryfilmer fra USA